93/139/ETY: Komission päätös, tehty 19 päivänä tammikuuta 1993, lihavalmisteiden tuonnissa kolmansista maista käytettävien eläintautitodistusten malleista tehdyn päätöksen 91/449/ETY muuttamisesta



Virallinen lehti nro L 056 , 09/03/1993 s. 0039 - 0041

Suomenk. erityispainos Alue 3 Nide 48 s. 0160

Ruotsink. erityispainos Alue 3 Nide 48 s. 0160



KOMISSION PÄÄTÖS, tehty 19 päivänä tammikuuta 1993, lihavalmisteiden tuonnissa kolmansista maista käytettävien eläintautitodistusten malleista tehdyn päätöksen 91/449/ETY muuttamisesta (93/139/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 21 a ja 22 artiklan, sekä katsoo, että komission päätöksessä 91/449/ETY(3), sellaisena kuin se on viimeksi muutettuna päätöksellä 93/20/ETY(4), vahvistetaan kolmansista maista lähtöisin olevien lihavalmisteiden tuonnissa vaadittavat terveystodistusmallit, yhteisön eläinlääkärien tarkastuskäynnit on suoritettu Valko-Venäjällä, Virossa, Liettuassa, Latviassa ja Venäjällä; eläinten terveystilanne näissä maissa näyttää olevan valvonnassa; rokotteita klassista sikaruttoa vastaan on annettu näissä maissa; vastuulliset eläinlääkintäviranomaiset antavat riittävät takeet, yhtään suu- ja sorkkatautitapausta ei ole esiintynyt Uruguayssa yli 12 kuukauteen; siitä huolimatta rokotusohjelmaa kyseistä tautia vastaan sovelletaan tässä maassa, kolmansista maista tuotavaksi sallittujen lihavalmisteiden luokat johtuvat valmistusmaan eläinten terveydellisestä tilanteesta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 91/449/ETY seuraavasti: 1) Lisätään 1 artiklan 2 kohdan loppuun ja virkkeen "Asianmukaisen todistuksen on oltava lähetyserän mukana" eteen teksti seuraavasti: "Jäsenvaltioiden on sallittava liitteen E toisessa osassa määritetyistä kolmansista maista tuotavien lihavalmisteiden tuonti, joille on tehty lämpökäsittely siten, että ne ovat saavuttaneet vähintään 65 °C sisälämpötilan ja sen aikaa, että ne ovat saavuttaneet vähintään pastörointiarvon (PV) 40." 2) Liitteen B toiseen osaan: - lisätään maiden nimet seuraavasti: "Valko-Venäjä, Viro, Latvia, Liettua ja Venäjä", - poistetaan "Neuvostoliitto". 3) Lisätään liitteen C toiseen osaan maiden nimet seuraavasti: "Valko-Venäjä, Viro, Latvia, Liettua ja Venäjä". 4) Lisätään liitteen D toiseen osaan maiden nimet seuraavasti: "Valko-Venäjä, Viro, Latvia, Liettua ja Venäjä". 5) Lisätään tämän päätöksen liite. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä tammikuuta 1993. Komission puolesta René STEICHEN Komission jäsen (1) EYVL N:o L 302, 31.12.1972, s. 28 (2) EYVL N:o L 173, 27.6.1992, s. 13 (3) EYVL N:o L 240, 29.8.1991, s. 28 (4) EYVL N:o L 16, 25.1.1993, s. 5 LIITE "LIITE E ENSIMMÄINEN OSA TERVEYSTODISTUSMALLI >KAAVION ALKU> lihavalmisteet, joille on tehty lämpökäsittely, siten että ne ovat saavuttaneet vähintään 65 C sisälämpötilan ja jonka aikana ne ovat saavuttaneet vähintään pastörointiarvon (PV) 40 >KAAVION LOOPU> >VIITTAUS KAAVIOON> >VIITTAUS KAAVIOON> "